
Mnogi ljudi koriste izraz “bogme”. Da li je dopušteno koristiti ovaj izraz, i da li on znači psovku? Allah vas nagradio!


* 
* 
* 
* 
* 
* 
* 

 
Je li dozvoljeno koristiti izraz bogme?

Izraz “bogme“ ustvari je skraćenica zakletve “Boga mi”, ali se bojim da taj izraz potječe od nevjernika, otuda je bolje izostavljati ga. Nema smetnje u tome da se čovjek zakune riječima: “Boga mi”, ali je bolje reći: “Tako mi Allaha“ ili “Allaha mi“, jer se tako zaklinjao ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ. Također se može zakleti na sljedeći način: “Tako mi Onoga u Čijoj je ruci moj život”; “Tako mi Gospodara Kabe”; “Tako mi Onoga Koji je poslao Muhammeda, ﷺ, s Istinom“; “Tako mi Svevišnjeg Allaha“ i sl.


Prilika je naglasiti da se zaklinje samo u nužnoj potrebi, dakle ne uvijek kao što neki ljudi često koriste uzrečicu ”Boga mi“, ”Allaha mi“ itd. Smatram da izraz o kojem ste pitali nema ***[značenje](https://pitajucene.com/search/zna%C4%8Denje/questions/ "Pretraži pitanja o značenjima")*** psovke ni status zakletve, osim ako se njome namjerava jedno od tog dvoga, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


